SPRIEVODNÁ SPRÁVA

k návrhu dočasného dopravného značenia

1. **IDENTIFIKAČNÉ ÚDAJE**

Názov stavby :  **LESNÁ CESTA BUKOVEC - prestavba**

Miesto stavby: k.ú. Sklené Teplice

Okres : Žiar nad Hronom

Kraj : Banskobystrický

Odštepný závod : OZ Žarnovica

Investor : Lesy SR, š.p. GR Banská Bystrica

Projektant : Ing. Páv Vladimír, Sad na Studničkách 7, 010 01 Žilina

# 

**2. Základné údaje charakterizujúce stavbu**

Odštepný závod Žarnovica pripravuje prestavbu L.C. Bukovec so začiatkom v doline Vydričná, ktorá sa bude napájať na konci na štátnu cestu III/065026 Žiar nad Hronom – Banská Štiavnica. Počas prevádzania stavebných prác bude kvôli bezpeč-nosti potrebné isté obmedzenie dopravnej premávky. Z toho dôvodu sa navrhuje dočasné a trvalé dopravné značenie.

**3. Návrh dopravného značenia**

**3.1 Návrh dočasného dopravného značenia**

Obmedzenie premávky si vyžiada zúženie jazdného pásu v smere z Banskej Štiavnice do Žiaru nad Hronom počas vykonávania stavebných prác. Stavebné práce budú pozostávať v odkope priekopy na osadenie betónového žľabu, rezania asfaltových vrstiev a následného napojenia nového asfaltového koberca na jestvujúcej štátnej ceste. Dočasné obmedzenie dopravy na nevyhnutnú dobu bude signalizované dopravnými značkami v zmysle Zákona NR SR č. 315/1996 Zb. z. a doplňujúcich vyhlášok.

Dopravné značky budú umiestnené podľa prílohy č. 3, na situácii v mierke M = 1:250

**Navrhované dopravné značky v smere Banská Štiavnica – Žiar nad Hronom :**

A 17 – Práca na ceste

A 4b – Zúžená vozovka

B 27a – Najvyššia dovolená rýchlosť

C 4c – Prikázaný smer obchádzania

Z 4b – Smerové dosky (ľavá pozdĺžna a priečna uzávera)

B 27b – Koniec najvyššej dovolenej rýchlosti

2

**Navrhované dopravné značky v smere Žiar nad Hronom – Banská Štiavnica**

A 17 – Práca na ceste

A 4c – Zúžená vozovka

B 27a – Najvyššia dovolená rýchlosť

B 27b – Koniec najvyššej dovolenej rýchlosti

Navrhované dočasné dopravné značky musia byť v reflexnom prevedení, na červeno-bielych stĺpikoch vo výške 2,0 m nad vozovkou.

**3.2 Návrh trvalého dopravného značenia :**

Trvalé dopravné značenie bude reprezentované príkazovou značkou **C1** – Daj prednosť v jazde, umiestnenou na lesnej ceste pred vjazdom na štátnu cestu.

Žilina, máj 2010

Vypracoval : Ing. Páv